
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/ 162/25.05.2005

	
	
	


R  A  P  O  R  T    

asupra proiectului de Lege pentru respingerea Ordonanţei de urgenţă a Guvernului nr.134/2004 pentru modificarea şi completarea Ordonanţei de urgenţă a Guvernului nr.119/2001 privind unele măsuri pentru privatizarea Societăţii Comerciale Combinatul Siderurgic ’’SIDEX’’ S.A. Galaţi 


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru respingerea Ordonanţei de urgenţă a Guvernului nr.134/2004 pentru modificarea şi completarea Ordonanţei de urgenţă a Guvernului nr.119/2001 privind unele măsuri pentru privatizarea Societăţii Comerciale Combinatul Siderurgic ’’SIDEX’’ S.A. Galaţi, Camera Deputaţilor fiind Cameră decizională, trimis cu adresa nr. PLx 88 din 14 martie 2005 şi înregistrat sub nr.21/91 din 14 martie 2005.

Comisia pentru buget, finanţe şi bănci a avizat favorabil, proiectul de lege, conform adresei nr.22 /119 din 12.04.2005.

Comisia juridică, de disciplină şi imunităţi a avizat favorabil, proiectul de lege, conform adresei nr.31/PLx 88 din 16.03.2005.

Consiliului Legislativ a avizat favorabil, proiectul de lege, conform adresei nr.1932 din 25.11.2004.          
Ordonanţa de urgenţă  a Guvernului nr.134/2004, supusă respingerii prin prezentul proiect de lege, are ca obiect de reglementare modificarea şi completarea Ordonanţei de urgenţă a Guvernului nr.119/2001 privind unele măsuri pentru privatizarea Societăţii Comerciale Combinatul Siderurgic ,,Sidex’’ – S.A. Galaţi, cu modificările şi completările ulterioare, în scopul adaptării prevederilor acestui act normativ la cerinţele rezultate din finalizarea negocierii cu Uniunea Europeană a strategiei de restructurare a industriei siderurgice din România.

       În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 alin. (3) din Constituţia României. 

            În conformitate cu prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 25 mai 2005.

  La lucrările Comisiei au participat, în calitate de invitaţi, în conformitate cu prevederile art. 51 şi 52 din Regulamentul Camerei Deputaţilor, din partea Autorităţii pentru Valorificarea Activelor Statului: doamna Cristiana Gociu – director, iar din partea Ministerului Integrării Europene – domnul Adrian Ciocănea – Secretar de stat şi doamna Oana Căpeţ – consilier de integrare .         


La dezbaterea acestui proiect de lege  din totalul de 23 membri ai Comisiei pentru politică  economică, reformă şi privatizare au fost prezenţi 22 de  deputaţi, domnul deputat Emil Radu Moldovan fiind plecat în delegaţie externă.

          Raportul Comisiei a fost adoptat cu unanimitate de voturi.

Proiectul de lege a fost dezbătut şi adoptat de Senat, în calitate de primă Cameră sesizată, în şedinţa din 10 martie 2005.

Potrivit prevederilor art.75 din Constituţia României, republicată, şi ale art.86 alin.(3) pct.2 lit. f) din Regulamentul Camerei Deputaţilor, competenţa decizională, în cazul acestui proiect de lege, aparţine Camerei Deputaţilor.
În urma dezbaterilor, Comisia a hotărât să propună spre dezbatere şi adoptare plenului Camerei Deputaţilor, proiectul de Lege pentru respingerea Ordonanţei de urgenţă a Guvernului nr.134/2004 pentru modificarea şi completarea Ordonanţei de urgenţă a Guvernului nr.119/2001 privind unele măsuri pentru privatizarea Societăţii Comerciale Combinatul Siderurgic ’’SIDEX’’ S.A. Galaţi, în forma adoptată de Senat.
            PREŞEDINTE,

           Mihai Tudose  

                        


SECRETAR,                                                

             


       Vasile Cosmin Nicula

                                                                                                  Consilier parlamentar,










            Anca Chiser









                       Expert parlamentar,

                                                                                                                     Graziella Segărceanu
C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL  asupra proiectului de Lege pentru respingerea Ordonanţei de urgenţă a Guvernului nr.134/2004 pentru modificarea şi completarea Ordonanţei de urgenţă a Guvernului nr.119/2001 privind unele măsuri pentru privatizarea Societăţii Comerciale Combinatul Siderurgic ’’SIDEX’’ S.A. Galaţi , trimis cu adresa nr. PLx 88/14.03.2005, Camera Deputaţilor fiind Cameră decizională.
PREŞEDINTE,

MIHAI  TUDOSE

